DOM ZDRAVLJA

KOPRIVNIČKO-KRIŽEVAČKE ŽUPANIJE

TRG DR. TOMISLAVA BARDEKA 10

48000 KOPRIVNICA

**Obrazloženje I. Izmjena i dopuna Financijskog plana**

**Doma zdravlja Koprivničko-križevačke županije**

**za 2021. godinu s projekcijama za 2022. i 2023. godinu**

Izmjene i dopune Financijskog plana Doma zdravlja Koprivničko-križevačke županije izrađene su na temelju Suglasnosti za izmjenu Financijskog plana Doma zdravlja Koprivničko-križevačke županije u proračunu Koprivničko-križevačke županije za 2021. godinu, URBROJ: 2137-16-5309/21 od 29. rujna 2021. godine.

Člankom 50. stavkom 4. i 5. Zakona o proračunu (Narodne novine, br. 87/08., 136/12.i 15/15.) propisano je da se uplaćene i prenesene, a neplanirane pomoći, donacije, prihodi za posebne namjene i namjenski primici od zaduživanja mogu koristiti prema naknadno utvrđenim aktivnostima i/ili projektima u proračunu, uz prethodnu suglasnost Ministarstva financija, odnosno upravnog tijela za financije. Dok je odredbom članka 52. stavka 5. citiranog Zakona, omogućeno da se uplaćeni i preneseni, a neplanirani vlastiti prihodi mogu koristiti prema naknadno utvrđenim aktivnostima i/ili projektima u proračunu uz prethodnu suglasnost Ministarstva financija, odnosno upravnog tijela za financije.

Člankom 21. stavkom 3. Odluke o izvršavanju Proračuna Koprivničko-križevačke županije za 2021. godinu („Službeni glasnik Koprivničko križevačke županije“ broj 25/20.) omogućeno je da proračunski korisnici mogu u dijelu vlastitih i namjenskih prihoda i rashoda koji se iz istih financiraju izvršiti izmjene i dopune u Financijskom planu, uz prethodnu suglasnost Župana, a na prijedlog pročelnika Upravnog odjela za financije, proračun i javnu nabavu te da su odobrene promjene dužni provesti u prvim izmjenama i dopunama Financijskog plana koje slijede nakon toga.

Temeljem Zaključka o izmjenama i dopunama Zaključka o popisu prioriteta za raspored dodijeljenih sredstava između zdravstvenih ustanova Koprivničko-križevačke županije u 2021. godini od 12. kolovoza 2021. godine, Domu zdravlja Koprivničko-križevačke županije dozvoljeno je, a nakon provedenog postupka javne nabave za rekonstrukciju centralnog grijanja u ispostavi Đurđevac da iznos viška planiranih sredstava od 62.750 kuna preusmjeri na nabavu nove telefonske centrale u zgradi Doma zdravlja Koprivničko-križevačke županije u Koprivnici s planiranim iznosom 141.174,00 kuna na kontu 42223 - Telefonske i telegrafske centrale s pripadajućim instalacijama, dok se na kontu 42241 - Medicinska oprema planira smanjenje za 78.424,00 kuna, izvor su decentralizirana sredstva koja su planirana u kapitalnom projektu **K100121 Opremanje Doma zdravlja - decentralizirana sredstva.**

Sukladno točki VI. Odluke o minimalnim financijskim standardima za decentralizirane funkcije za zdravstvene ustanove u 2021. godini od Ministarstva zdravstva zatražena je i dobivena suglasnost na utvrđene izmjene i dopune popisa prioriteta.

Obzirom na propisanu obvezu da proračunski korisnici jedinica lokalne i područne (regionalne) samouprave planiraju prihode i primitke te rashode i izdatke za 2021. godinu na razini podskupine, daju se Izmjene i dopune Financijskog plana za 2021. godinu i projekcije za 2022. i 2023. godinu na razini skupine ekonomske klasifikacije. Radi pružanja detaljnije informacije za 2021. godinu izrađen je zasebni pregled svih prihoda i primitaka, rashoda i izdataka na razini osnovnog računa ekonomske klasifikacije kao podloga za izradu Financijskog plana Doma zdravlja Koprivničko-križevačke županije za 2021. godinu.

**1. Sažetak djelokruga rada**

Dom zdravlja Koprivničko-križevačke županije obavlja slijedeće djelatnosti:

* opća/obiteljska medicina,
* zdravstvena zaštita predškolske djece,
* zdravstvena zaštita žena,
* dentalna zdravstvena zaštita,
* medicina rada,
* patronažna zdravstvena zaštita,
* sanitetski prijevoz,
* ljekarnička djelatnost,
* laboratorijska, radiološka i druga dijagnostika,
* specijalističko-konzilijarna zdravstvena zaštita:
	+ - fizikalna medicina i rehabilitacija,
		- oralna kirurgija i
		- oftalmologija
* palijativna skrb bolesnika.

Dom zdravlja Koprivničko-križevačke županije obavlja svoje djelatnosti na području Koprivničko-križevačke županije.

Za obavljanje i financiranje navedenih djelatnosti Dom zdravlja Koprivničko-križevačke županije sklapa ugovore sa Hrvatskim zavodom za zdravstveno osiguranje.

Od 1. travnja 2013. godine primjenjuje se novi model prihodovanja.

Za obavljanje i financiranje primarne zdravstvene zaštite ugovara se godišnji iznos koji se isplaćuje mjesečno, a sastoji se od hladnog pogona, glavarine, DTP postupaka, praćenje indikatora učinkovitosti „KPI“ i indikatora kvalitete „QI“.

Za obavljanje i financiranje specijalističko-konzilijarne zdravstvene zaštite ugovaraju se maksimalni novčani iznosi sredstava ovisno o broju timova, a prihod se naplaćuje prema broju i vrsti izvršenih usluga zdravstvene zaštite do visine limita tj. maksimalno mogućeg ugovorenog godišnjeg iznosa.

U sastavu Doma zdravlja Koprivničko-križevačke županije trenutno je 21 tim opće/obiteljske medicine, 3 tima zdravstvene zaštite predškolske djece, 3 tima zdravstvene zaštite žena, 16 timova dentalne zdravstvene zaštita, 23 tima patronažne zdravstvene zaštite, 2 laboratorija, 1 tima radiološke dijagnostike, 2 tima fizikalne medicine i rehabilitacije, koordinator palijativne skrbi, 1 tim za oralnu kirurgiju i 1 tim oftalmologije i optometrije, 1 tim medicine rada i sporta.

**2. Prihodi i primici u 2021. godini**

**2.1.** Prihodi i primici Financijskog plana Doma zdravlja Koprivničko-križevačke županije za 2021. godinu, kao i projekcije za 2022. i 2023. godinu izrađeni su na temelju ostvarenih prihoda za 2019. godinu, ocijenjenog ostvarenja prihoda za 2020. godinu, sredstava za decentralizirane funkcije, ostvarenih vlastitih prihoda pružanjem usluga na tržištu te prihoda od prodaje nefinancijske imovine i naknade s naslova osiguranja.

**2.2.** Prihodi i primici Financijskog plana Doma zdravlja Koprivničko-križevačke županije za 2021. godinu planirani su u iznosu 36.479.674,00 kuna, od čega se planira 35.479.674,00 kuna ostvariti u 2021. godini dok je 1.000.000,00 kuna procijenjeni donos viška iz prethodnih godina.

**2.3.** Planirani prihodi i primici za financiranje programa „Redovna djelatnost Doma zdravlja Koprivničko-križevačke županije“ osiguravaju se sklapanjem ugovora o provođenju primarne zdravstvene zaštite iz obveznog zdravstvenog osiguranja, ugovora o provođenju specijalističko-konzilijarne zdravstvene zaštite, ugovora o provođenju Nacionalnog programa prevencije raka dojke te ugovora o poslovnoj suradnji u provedbi dopunskog zdravstvenog osiguranja u iznosu 32.476.750,00 kuna, prihoda ostvarenih od pružanja usluga na tržištu u iznosu 2.153.000 kuna, prihoda od nefinancijske imovine i naknade šteta s osnova osiguranja u iznosu 25.000,00 kuna.

**2.4.** Ukupno za decentralizirane funkcije planirana su sredstva u iznosu 824.924,00 kuna koja će se koristiti za financiranje aktivnosti „Tekuće i investicijsko održavanje Doma zdravlja“ i projekt „Opremanje Doma zdravlja“.

**3. Rashodi i izdaci u 2021. godini**

**3.1.** Rashodi i izdaci Financijskog plana Doma zdravlja Koprivničko-križevačke županije za 2021. godinu, kao i projekcije za 2022. i 2023. godinu izrađeni su na temelju ostvarenih rashoda za 2019. godinu i ocijenjenog ostvarenja rashoda za 2020. godinu.

**3.2.** Ukupni rashodi i izdaci Financijskog plana Doma zdravlja Koprivničko-križevačke županije za 2021. godinu planirani su u iznosu 36.479.674,00 kuna.

**3.3.** Planirani rashodi i izdaci u programu „Redovna djelatnost Doma zdravlja Koprivničko-križevačke županije“ osigurani su sklapanjem ugovora o provođenju primarne zdravstvene zaštite iz obveznog zdravstvenog osiguranja, ugovora o provođenju specijalističko-konzilijarne zdravstvene zaštite, ugovora o provođenju Nacionalnog programa prevencije raka dojke, ugovora o poslovnoj suradnji u provedbi dopunskog zdravstvenog osiguranja u iznosu 35.654.750,00 kuna.

**3.4.** Ukupni rashodi i izdaci za decentralizirane funkcije iznose 824.924,00 kuna te će se koristiti za financiranje programa „Zakonski standard u zdravstvenim ustanovama“.

**4. Projekcije Financijskog plana Doma zdravlja Koprivničko-križevačke županije za 2022. i 2023. godinu**

Projekcijama su planirani ukupni prihodi i primici te rashodi i izdaci za 2022. godinu iznosu 37.649.318,00 kuna, dok su ukupni rashodi za 2022. godinu planirani u iznosu od 37.649.318,00 kuna.

Projekcijama su planirani ukupni prihodi i primici te rashodi i izdaci za 2023. godinu iznosu 38.411.763,00 kuna, dok su ukupni rashodi za 2023. godinu planirani u iznosu od 38.411.763,00 kuna.

Planiran je nastavak dodatnih ulaganja na građevinskim objektima, nabava medicinske i laboratorijske opreme potrebne za obavljanje djelatnosti Doma zdravlja Koprivničko-križevačke županije.

**5. Obrazloženje programa u Financijskom planu Doma zdravlja Koprivničko-križevačke županije**

**Organizacijska klasifikacija** Financijskog plana Doma zdravlja Koprivničko-križevačke županije je:

* Razdjel 006 - Upravni odjel za zdravstveno-socijalne djelatnosti
* Glava 00603 - Dom zdravlja Koprivničko-križevačke županije.

**Programska klasifikacija** Financijskog plana Doma zdravlja Koprivničko-križevačke županije ima program:

* **1067 Redovna djelatnost Doma zdravlja Koprivničko-križevačke županije**
	+ Aktivnost A100176 Redovna djelatnost Doma zdravlja
	+ Projekt K100122 Opremanje zdravstvenih ustanova
	+ Projekt K100121 Opremanje Doma zdravlja - decentralizirana sredstva.

**Funkcijska klasifikacija** Financijskog plana Doma zdravlja Koprivničko-križevačke županije sadrži rashode i izdatke koji se definiraju kao:

* 0761 Poslovi i usluge zdravstva koji nisu drugdje svrstani.

**Ekonomska klasifikacija** Financijskog plana Doma zdravlja Koprivničko-križevačke županije prikazana je u posebnom dijelu Financijskog plana Doma zdravlja Koprivničko-križevačke županije prema izvorima financiranja.

**Lokacijska klasifikacija** Dom zdravlja Koprivničko-križevačke županije sadrži sve rashode i izdatke unutar Koprivničko-križevačke županije.

Osnovni cilj za provođenje programa utvrđenih u Financijskom planu Doma zdravlja Koprivničko-križevačke županije je osigurati stabilno poslovanje, osigurati sredstva za ulaganje u dugotrajnu imovinu kako bi se osigurala veća razina i kvaliteta zdravstvene zaštite, osigurati dostupnost zdravstvene zaštite na području cijele županije, posebno u ruralnim dijelovima.

Posebni ciljevi za provođenje programa Doma zdravlja Koprivničko-križevačke županije su u skladu s Županijskom razvojnom strategijom Koprivničko-križevačke županije za razdoblje 2014.-2020. godine („Službeni glasnik“ 19/2016.).

Zakonska osnova svakog programa definirana je za svaku aktivnost i projekt koji se provodi unutar programa.

**5.1. Program: 1067 Redovna djelatnost Doma zdravlja Koprivničko-križevačke županije**

Ovom programu cilj je osigurati uredno i redovno poslovanje Doma zdravlja Koprivničko-križevačke županije, podmirivanje svih obveza prema zaposlenicima, dobavljačima, osiguravanje potrebnih sredstava za rad zdravstvenih i nezdravstvenih zaposlenika kako bi stanovnici imali odgovarajuću kvalitetu zdravstvene usluge.

**A100176 Redovna djelatnost Doma zdravlja**

Zakonska osnova:

* Zakon o zdravstvenoj zaštiti (“Narodne novine” broj 100/18, 125/19, 147/20)
* Temeljni kolektivni ugovor za službenike i namještenike u javnim službama („Narodne novine“ broj 128/17, 47/18, 123/19, 66/20),
* Sporazum o osnovici za plaće u javnim službama („Narodne novine“ broj 2/19)
* Kolektivni ugovor za djelatnost zdravstva i zdravstvenog osiguranja („Narodne novine“ broj 29/18, 35/19, 92/19, 56/20),
* Zakon o porezu na dodanu vrijednost („Narodne novine“ broj 73/13, 99/13, 148/13, 153/13, 143/14, 115/16, 106/18, 121/19, 138/20)
* ostali propisi kojima su regulirana prava radnika, zaštita na radu, doprinosi na plaću i iz plaće
* ostali propisi kojima je regulirano obavljanje administracije i upravljanja poslovima iz djelokruga Doma zdravlja Koprivničko-križevačke županije
* Pravilnik o normativima i standardima za obavljanje zdravstvene djelatnosti („Narodne novine“ broj 52/20).

Izvor financiranja su prihodi za posebne namjene temeljem ugovora s Hrvatskim zavodom za zdravstveno osiguranje i vlastiti prihodi prikupljeni pružanjem usluga na tržištu.

Osnovni cilj aktivnosti je osigurati podmirivanje svih dospjelih obveza prema zaposlenima, dobavljačima, osiguravanje potrebnih sredstava za rad. Od travnja 2014. godine u primjeni je centralni obračun plaće (COP).

Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost** | **Izvor podataka** | **Ciljana vrijednost (2021.)** | **Ciljana vrijednost (2022.)** | **Ciljana vrijednost (2023.)** |
| Rashodi za zaposlene i rashodi za materijalna prava zaposlenih | Praćenje datuma isplate plaće u toku godine. | Datum isplate rashoda za zaposlene je najkasnije 15. u tekućem mjesecu na prethodni mjesec | Obračun plaće | Datum isplate plaće je najkasnije 15. u tekućem mjesecu na prethodni mjesec | Datum isplate plaće je najkasnije 15. u tekućem mjesecu na prethodni mjesec | Datum isplate plaće je najkasnije 15. u tekućem mjesecu na prethodni mjesec |
| Rashodi za materijal i energiju, rashodi za usluge, financijski rashodi | Datuma plaćanja računa je jednak datumu dospijeća računa dobavljača. | Datum plaćanja računa manji je ili jednaki datumu valute računa dobavljača. | Knjigovodstvo | Datum plaćanja računa manji je ili jednaki datumu valute računa dobavljača. | Datum plaćanja računa manji je ili jednaki datumu valute računa dobavljača. | Datum plaćanja računa manji je ili jednaki datumu valute računa dobavljača. |

**K 100122 Opremanje zdravstvenih ustanova**

Zakonska osnova:

* Zakon o zdravstvenoj zaštiti (“Narodne novine” broj 100/18, 125/19, 147/20)
* Pravilnik o normativima i standardima za obavljanje zdravstvene djelatnosti („Narodne novine“ broj 52/20)
* ostali propisi koji reguliraju minimalne uvijete za djelatnost zdravstva
* Županijska razvojna strategija Koprivničko-križevačke županije za razdoblje 2014-2020.
* Zakon o porezu na dodanu vrijednost („Narodne novine“ broj 73/13, 99/13, 148/13, 153/13, 143/14, 115/16, 106/18, 121/19, 138/20)
* ostali propisi kojima je regulirano obavljanje administracije i upravljanja poslovima iz djelokruga Doma zdravlja Koprivničko-križevačke županije.

Izvor financiranja su prihodi za posebne namjene temeljem ugovora s Hrvatskim zavodom za zdravstveno osiguranje i vlastiti prihodi prikupljeni pružanjem usluga na tržištu.

Osnovni cilj aktivnosti je osigurati potrebna sredstava za rad te poboljšati kvalitetu zdravstvene zaštite na području Koprivničko-križevačke županije.

Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost** | **Izvor podataka** | **Ciljana vrijednost (2021.)** | **Ciljana vrijednost (2022.)** | **Ciljana vrijednost (2023.)** |
| Nabavka dugotrajne nematerijalne imovine npr. medicinska oprema, laboratorijska oprema, … | Prema potrebama ordinacija Doma zdravlja nabavlja se tražena oprema radi kontinuiranog obavljanja djelatnosti | Zatečeno stanje prema popisu dugotrajne imovine i sitnog inventara od 31.12.2019. godine | Inventurna komisija te zahtjevi korisnika | Sva oprema je u funkciji te su smanjeni iznosi za 5% za usluge popravka u odnosu na 2019. godinu. | Sva oprema je u funkciji te su smanjeni iznosi za 6% za usluge popravka u odnosu na 2019. godinu. | Sva oprema je u funkciji te su smanjeni iznosi za 7% za usluge popravka u odnosu na 2019. godinu. |

**K100121 Opremanje Doma zdravlja - decentralizirana sredstva**

Zakonska osnova:

* Zakon o zdravstvenoj zaštiti („Narodne novine“ broj 100/18, 125/19, 147/20)
* Pravilnik o normativima i standardima za obavljanje zdravstvene djelatnosti („Narodne novine“ broj 52/20)
* ostali propisi koji reguliraju minimalne uvijete za djelatnost zdravstva.

Izvor financiranja su decentralizirana sredstva (pomoći).

Cilj projekta je ujednačavanje uvjeta zdravstvene zaštite i podizanje kvalitete zdravstvene zaštite stanovništva na području Koprivničko-križevačke županije.

Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost**  | **Izvor podataka** | **Ciljana vrijednost (2021.)** | **Ciljana vrijednost (2022.)** | **Ciljana vrijednost (2023.)** |
| Opremanje prema iskazanim potrebama te dodatna ulaganja na građevinskim objektima | Opremanje potrebnim sredstvima za rad prema iskazanim potrebama te dodatna ulaganja na građevinskim objektima | Polazna vrijednost je nabavna vrijednost opreme prema cijeni usluge, vrijednost imovine | Broj obavljenih pregleda na pojedinom dijagnostičkom aparatu, vrijednost imovine  | Povećanje broja obavljenih pregleda na pojedinom dijagnostičkom aparatu za 5% u odnosu na 2019. godinu, odnosno povećanje vrijednosti građevinskih objekata | Povećanje broja obavljenih pregleda na pojedinom dijagnostičkom aparatu za 6% u odnosu na 2019. godinu,odnosno povećanje vrijednosti građevinskih objekata | Povećanje broja obavljenih pregleda na pojedinom dijagnostičkom aparatu za 7% u odnosu na 2019. godinu, odnosno povećanje vrijednosti građevinskih objekata |

URBROJ: 2137-16-5706-1/2021.

Koprivnica, 20. listopada 2021.

 Predsjednica Upravnog vijeća:

 Marina Jakšić, mag.iur.

 \_\_\_\_\_\_\_\_\_\_\_\_\_\_\_\_\_\_\_\_\_